laion/Wikipedia-Exotic huggingface dataset:
আব্বাস আলী

আব্বাস আলী (আরবীঃ عباس علي) পবিত্র কুরআনের প্রথম পূর্ণাঙ্গ মুসলিম অনুবাদক,বহু গ্রন্থ প্রণেতা ও বিদ্বান। যিনি বিংশ শতাব্দীর শুরুর দিকে বাংলা ভাষায় কুরআন, হাদিস ও ইলম চর্চায় বিশেষ ভূমিকা রেখেছেন। মাওলানা আববাস আলী পরাধীন ভারতবর্ষে বাংলা ভাষাভাষী নেতৃস্থানীয় আলেম ছিলেন। তিনি পত্রিকা প্রকাশনা, গ্রন্থ রচনা ও প্রকাশনা, পূর্ণাঙ্গ কুরআনের অনুবাদ ও প্রকাশনা, ওয়ায়েযীন এবং সমাজ হিতৈষী রূপে খ্যাতিমান ছিলেন। বাংলাদেশ অঞ্চলে বিভিন্ন কর্মতৎপরতার মাধ্যমে কুরআন ও সুন্নাহের প্রচার প্রসারে গুরুত্বপূর্ণ অবদান রাখেন। বর্তমান ভারতের পশ্চিমবঙ্গ রাজ্যের উত্তর চবিবশ পরগনা যেলার বশিরাহাট মহকুমার চন্ডিপুর গ্রামে ১৮৫৯ খৃষ্টাব্দ মোতাবেক বাংলা ১২৬৬ সনে এক সম্ভ্রান্ত মুসলিম পরিবারে তিনি জন্মগ্রহণ করেন। তাঁর পিতার নাম তমীযুদ্দীন ও চাচার নাম মাওলানা মুনীরুদ্দীন। মাওলানা আববাস আলীর জন্মভূমি চন্ডিপুর ছিল শিক্ষা-দীক্ষায় পশ্চাৎপদ অজপাড়াগাঁ। তারপরও সেখানে ছিল গ্রামীণ পাঠশালা। সেই গ্রাম্য পাঠশালাতেই তিনি বাল্য শিক্ষা লাভ করেন। চাচা মাওলানা মুনীরুদ্দীন ছিলেন আহলে হাদিস সমাজের বিখ্যাত ওয়ায়েযীন ও খ্যাতনামা মুহাদ্দিছ। চাচার নিকট আববাস আলী প্রাথমিক আরবী, উর্দূ ও ফার্সী ভাষা শিক্ষা করেন। অতঃপর বিভিন্ন মাদরাসায় তিনি শিক্ষা লাভ করেন। পরিশেষে মাটির মায়া মমতা ছেড়ে পশ্চিমবঙ্গ থেকে চলে আসেন একেবারে ভাটির দেশ পূর্ববঙ্গের ময়মনসিংহ। বিষয়টি তাঁর ক্ষেত্রে ব্যতিক্রমধর্মী বলে মনে হয়। কারণ সে আমলে পূর্ব বঙ্গের বিভিন্ন অঞ্চলের ছাত্রগণ দ্বীনী শিক্ষার জন্য পশ্চিমবঙ্গ সহ ভারতের অন্যান্য প্রদেশের মাদরাসাগুলোতে পাড়ি জমাতো। কিন্তু কি কারণে মাওলানা আববাস আলী পূর্ববঙ্গে এসেছিলেন তার বিবরণ জানা যায়নি। যাহোক, সে সময় ভাটির দেশ ময়মনসিংহ যেলার টাঙ্গাইল মহকুমার দেলদুয়ারে এক বিখ্যাত মুসলমান জমিদার বাড়ি ছিল। জমিদার আবার আহলে হাদিস ছিলেন। জমিদার বাড়ীতে একটি মাদরাসা প্রতিষ্ঠিত হয়েছিল। বিখ্যাত মুহাদ্দিছ, আরবী ভাষায় সুপন্ডিত আলেম মাওলানা আব্দুর রহমান কান্দাহারী(রহ.) উক্ত মাদরাসায় শিক্ষকতা করতেন। আববাস আলী উক্ত দেলদুয়ার মাদরাসায় ভর্তি হন। মাওলানা আব্দুর রহমান কান্দাহারীর নিকট তিনি ১৫ বছর যাবত আরবী সাহিত্য, তাফসীর ও হাদীছ শাস্ত্র অধ্যয়ন করেন। এখানেই তাঁর শিক্ষাজীবনের সমাপ্তি ঘটে’। বাংলার এই জ্ঞান তাপস ব্যক্তির মৃত্যু হয় ১৯৩২ সালে। কুরআন (১)সংক্ষিপ্ত ইসলামী বিশ্বকোষ(ইফা), ১ম খন্ড,পৃষ্ঠাঃ৪২। ২)পবিত্র কোরআন প্রচারের ইতিহাস ও বঙ্গানুবাদের শতবর্ষ —মোফাখখারুল ইসলাম(বাংলা একডেমি প্রকাশিত) পৃষ্ঠাঃ৬৫। (১)বাংলা ভাষায় কুরআন চর্চা, ড. মুহাম্মদ মুজীবুর রহমান (ঢাকা : ইফাবা, ২য় সংস্করণ : জুন : ২০০৯), পৃষ্ঠাঃ ১৪১। (২) কোরআন প্রচারের ইতিহাস ও বঙ্গানুবাদের শতবর্ষ —মোফাখখারুল ইসলাম(বাংলা একডেমি প্রকাশিত),পৃষ্ঠাঃ৬৫। "তাওহীদের ডাক - মাওলানা আববাস আলী : জীবন ও কর্ম,মে-জুন ২০১৮"। www.tawheederdak.com। সংগ্রহের তারিখ ২০২২-১২-২৫।  সংক্ষিপ্ত ইসলামী বিশ্বকোষ, ১/৪২ পৃঃ।
শ্রুতিমিতি

শ্রুতিমিতি (ইংরেজি: Audiometry অডিওমেট্রি) শ্রুতিবিজ্ঞানের একটি শাখা, যাতে ধ্বনিপ্রাবল্য ও ধ্বনিতীক্ষ্মতার বৈচিত্র্য ও স্বরের বিশুদ্ধতা কানে শুনতে পাওয়ার সূক্ষ্মবিচারবোধ পরিমাপ করা হয়, যার মধ্যে শ্রুতিসীমা ও ভিন্ন ভিন্ন কম্পাংকের ধ্বনিও অন্তর্ভুক্ত থাকে। সাধারণত শ্রুতিমিতিক পরীক্ষাগুলি কোনও পরীক্ষার পাত্রের শ্রবণের স্তরগুলি নির্ণয় করে এবং এ কাজে একটি শ্রুতিমাপক যন্ত্র (অডিওমিটার) ব্যবহার করে। এছাড়া এইসব পরীক্ষাতে ধ্বনির প্রাবল্যের মধ্যে পার্থক্য শনাক্ত করা, স্বরের তীক্ষ্ণতা শনাক্ত করা, কিংবা পটভূমিক কোলাহল থেকে মুখের কথা বা বাচন শনাক্ত করার ক্ষমতাও পরিমাপ করা হতে পারে। শ্রুতিগত প্রতিবর্তী ক্রিয়া এবং কর্ণ-শ্রুতিগত নিঃসরণও পরিমাপ করা হতে পারে। শ্রুতিমিতিক পরীক্ষার ফলাফল শ্রবণশক্তি হানি ও কানের অন্যান্য রোগ নির্ণয়ে ব্যবহার করা হয় এবং এক্ষেত্রে প্রায়শই একটি শ্রুতিলেখ (অডিওগ্রাম) ব্যবহার করা হয়। শ্রবণশক্তি পরীক্ষা আন্তর্জাতিক শ্রুতিবিজ্ঞান সমাজ ওয়েবার পরীক্ষা রিন পরীক্ষা দৃষ্টিভিত্তিক পুনর্বলবৎকরণ শ্রুতিমিতি Willems, Patrick J. (২০০৪)। Genetic hearing loss। CRC Press। পৃষ্ঠা 34–। আইএসবিএন 978-0-8247-4309-3। সংগ্রহের তারিখ ২৩ জুন ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Roeser, Ross J. (২০১৩)। Roeser's audiology desk reference (2nd সংস্করণ)। New York: Thieme। আইএসবিএন 9781604063981। ওসিএলসি 704384422। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মার্কিন শ্রুতিবিজ্ঞান অ্যাকাডেমি টেমপ্লেট:কানের পরীক্ষা
তামিল ভাষা

তামিল ভাষা (/ˈtæmɪl, ˈtɑːm-/ TAM-il, TAHM-; தமிழ், Tamiḻ, উচ্চারিত [t̪amiɻ] (শুনুন)) মূলত দক্ষিণ ভারত ও শ্রীলঙ্কায় প্রচলিত একটি ধ্রুপদী দ্রাবিড় ভাষা। তবে বিশ্বের আরও বহু দেশে তামিলভাষী সম্প্রদায় রয়েছে। সব দ্রাবিড় ভাষার মধ্যে তামিল ভাষাই ভৌগলিকভাবে সবচেয়ে বেশি বিস্তৃতি লাভ করেছে এবং এটির সাহিত্যই সবচেয়ে সমৃদ্ধ ও প্রাচীন। ভারতীয় উপমহাদেশে কেবল সংস্কৃত ভাষারই অনুরূপ ইতিহাস রয়েছে। তামিল ভাষার সাহিত্য ২ হাজার বছরেরও বেশি পুরনো এবং এর লিখিত ভাষাটির খুব সামান্যই পরিবর্তন হয়েছে। সে কারণে আধুনিক তামিল সাহিত্যের পাশাপাশি চিরায়ত তামিল সাহিত্যও সমান তালে পঠিত হয়। তামিল শিশুরা এখনও হাজার বছরের পুরনো ছড়া কেটে তাদের বর্ণমালা শেখে। তামিল ভাষার নিজস্ব ব্যাকরণ সংস্কৃত থেকে আলাদাভাবে রচিত হয়েছিল। এই ভাষায় রচিত প্রাচীনতম রচনাটি খ্রিস্টপূর্ব ২য় শতকে লেখা। ভারতের ছয় কোটির বেশি লোক তামিল ভাষায় কথা বলে। ভাষাটি ভারতের তামিলনাড়ু অঙ্গরাজ্যের সরকারি ভাষা এবং উত্তর ও উত্তর-পূর্ব শ্রীলঙ্কার প্রধান ভাষা। ভারতে ব্রিটিশ শাসনের সময় বহু তামিলভাষী লোককে শ্রমিক হিসেবে ব্রিটিশ সাম্রাজ্যের বিভিন্ন অঞ্চলে নিয়ে যাওয়া হয়। সেই সব অঞ্চলে তারা তামিলভাষী সম্প্রদায় গঠন করে। এদের মধ্যে সিঙ্গাপুর, মালয়েশিয়া, মরিশাস ও দক্ষিণ আফ্রিকায় বেশ বড় আকারের তামিলভাষী সম্প্রদায় রয়েছে। সমগ্র বিশ্বে প্রায় সাড়ে সাত কোটি লোক তামিল ভাষায় কথা বলে। তামিল ভাষার ধ্বনিব্যবস্থা এবং ব্যাকরণের সাথে প্রত্ন-দ্রাবিড় ভাষার অনেক মিল আছে। Nationalencyklopedin. (২০০৮)। Nationalencyklopedin.। NE Nationalencyklopedin। আইএসবিএন 978-91-976244-2-8। ওসিএলসি 938213268।  এথ্‌নোলগে তামিল ভাষা (১৬তম সংস্করণ, ২০০৯) "Official languages and national language", Constitution of the Republic of Singapore, Government of Singapore, ২৪ সেপ্টেম্বর ২০১৫ তারিখে মূল থেকে আর্কাইভ করা, সংগ্রহের তারিখ ২২ এপ্রিল ২০০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tamil Schools"। www.indianmalaysian.com। সংগ্রহের তারিখ ২০২২-০৯-০২।  উইকিপিডিয়া মুক্ত বিশ্বকোষ-এর তামিল ভাষা সংস্করণ উইকিবইয়ে Tamil বিষয়ের উপরে একটি পাতা রয়েছে: তামিল উইকিমিডিয়া কমন্সে তামিল ভাষা সম্পর্কিত মিডিয়া দেখুন। UCLA Tamil Profile National Translation Mission's(NTM) Tamil Pages Tamil Academy ওয়েব্যাক মেশিনে আর্কাইভকৃত ৬ জানুয়ারি ২০১৪ তারিখে To learn tamil online
শ্রুতিমাপক যন্ত্র

শ্রুতিমাপক যন্ত্র (ইংরেজিতে Audiometer অডিওমিটার) বলতে শ্রবণশক্তির সূক্ষ্মতা বা তীক্ষ্ণতা মূল্যায়নকারী এক ধরনের যন্ত্রকে বোঝায়। এটিতে সচরাচর একটি গ্রথিত হার্ডওয়্যার যন্ত্র থাকে যার সাথে একজোড়া হেডফোন ও পরীক্ষার পাত্রের প্রত্যুত্তর (ফিডব্যাক) বোতাম থাকে। কদাচিৎ এটিকে একটি আদর্শ পরিগণক যন্ত্র (পিসি) দ্বারা নিয়ন্ত্রণ করা হতে পারে। এছাড়া সংবাহী শ্রবণশক্তি কার্যপ্রণালী পরীক্ষা করার উদ্দেশ্যে এটিকে অস্থিকম্পকের (bone vibrator) সাথেও ব্যবহার করা হতে পারে। শ্রুতিমাপক যন্ত্রগুলি হাসপাতালের নাক-কান-গলা (কর্ণ-নাসা-স্বরযন্ত্র) বিভাগ ও শ্রুতিবিজ্ঞান কেন্দ্রগুলিতে ব্যবহৃত একটি আদর্শ যন্ত্র। হার্ডওয়্যার শ্রুতিমাপক যন্ত্রের বিকল্প হিসেবে অনেক সময় সফটওয়্যার শ্রুতিমাপক যন্ত্র ব্যবহার করা হতে পারে। শ্রুতিবিজ্ঞান শ্রুতিলেখ শ্রুতিমিতি শ্রবণশক্তি পরীক্ষা শুদ্ধ ধ্বনি শ্রুতিমিতি IEC 60645-1. (November 19, 2001) "Audiometers. Pure-tone audiometers". BS EN ISO 389 (1997) "Acoustics. Standard reference zero for the calibration of pure tone air conduction audiometers" BS EN 60318-6 (2008) "Electroacoustics. Simulators of human head and ear. Mechanical coupler for the measurement of bone vibrators" National Physical Laboratory[স্থায়ীভাবে অকার্যকর সংযোগ] Guidelines on Audiometric Calibration টেমপ্লেট:MedlinePlusEncyclopedia
আনহেল রোমানো

আলফ্রেদো আনহেল রোমানো (স্পেনীয়: Ángel Romano, স্পেনীয় উচ্চারণ: [aŋxel ɾomˈano]; ২ আগস্ট ১৮৯৩ – ২২ আগস্ট ১৯৭২; আনহেল রোমানো নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেছিলেন। রোমানো ১৯১১ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৭ সাল পর্যন্ত তিনি সর্বমোট ৭২ ম্যাচে ২৯টি গোল করেছিলেন। তিনি উরুগুয়ের হয়ে সর্বমোট নয়টি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯, ১৯২০, ১৯২১, ১৯২২, ১৯২৩, ১৯২৪ এবং ১৯২৬) অংশগ্রহণ করেছিলেন, যার মধ্যে ৬টি আসরে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন। রোমানো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন। আলফ্রেদো আনহেল রোমানো ১৮৯৩ সালের ২রা আগস্ট তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭২ সালের ২২শে আগস্ট তারিখে, উরুগুয়ের মোন্তেভিদেওতে ৭৯ বছর বয়সে তিনি মৃত্যুবরণ করেছেন। "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। RSSSF (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।  "Uruguay - Squad" [উরুগুয়ে - দল]। worldfootball.net (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।  আনহেল রোমানো – ফিফা প্রতিযোগিতার রেকর্ড (ইংরেজি) ট্রান্সফারমার্কেটে আনহেল রোমানো (ইংরেজি) ওয়ার্ল্ডফুটবল.নেটে আনহেল রোমানো (ইংরেজি) ন্যাশনাল-ফুটবল-টিমস.কমে আনহেল রোমানো (ইংরেজি)
ইতালিতে হিন্দুধর্ম

ইতালির মোট জনসংখ্যার ০.৩% লোক হিন্দুধর্ম পালন করে। এটি ইতালীয় নাগরিকদের ০.১% এবং অভিবাসী জনসংখ্যার ২.৯% দ্বারা অনুশীলন করা হয়। ২০১২ সালে, ইতালিতে প্রায় ৯০,০০০ হিন্দু ছিল। ২০১৫ সালে, জনসংখ্যা বেড়ে ১,২০,০০০ হয়েছে। ২০২২ সালের হিসাবে, জনসংখ্যা প্রায় ২ লাখ, যা যুক্তরাজ্যের পরে ইউরোপের দ্বিতীয় বৃহত্তম হিন্দু সম্প্রদায়। ইউনিয়ন ইন্দাস্তিয়া ইতালিয়া ২০০৭ সালে ইতালীয় সরকারের সাথে একটি অভিসন্ধি স্বাক্ষর করেছে। নথিটি তখন ইতালির পার্লামেন্টের অনুমোদনের অপেক্ষায় ছিল । ২০১২ সালে বৌদ্ধ ধর্মের পাশাপাশি ইতালীয় পার্লামেন্ট কর্তৃক হিন্দুধর্মকে সরকারী স্বীকৃতি দেওয়া হয়। ১১ ডিসেম্বর ২০১২-এ, ইতালীয় সংসদ ইতালীয় হিন্দু ইউনিয়নের (L.31/12/2012 n. 246) সাথে একটি আনুষ্ঠানিক চুক্তি (Intesa) অনুমোদন করে। চুক্তির আইনের ২৪ অনুচ্ছেদে দীপাবলিকে সরকারী হিন্দুধর্মীয় উৎসব হিসাবে স্বীকৃত দেয়। এটি ইউরোপের তিনটি হিন্দু মঠের একটি। হিন্দু মঠ গীতানন্দ আশ্রম আলতারের পৌরসভার লোকালিতা পেলেগ্রিনোতে অবস্থিত। এটি সাভোনার অন্তর্দেশে ৫২০ মিটার উঁচু একটি পাহাড়ে দাঁড়িয়ে আছে । এশিয়ায় হিন্দুধর্ম ইতালীয় হিন্দু ইউনিয়ন পশ্চিমা রাষ্ট্রে হিন্দুধর্ম হিন্দু সাম্রাজ্য এবং রাজবংশের তালিকা "Il pluralismo religioso italiano nel contesto postmoderno | le Religioni in Italia"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Table: Religious Composition by Country, in Numbers Pew Research Center (December 2012) "Italian Parliament Grants Offical [sic] Recognition to Hinduism and Buddhism"। Hinduism Today। ডিসেম্বর ১৪, ২০১২। সংগ্রহের তারিখ জুলাই ১৯, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About us – Unione Induista Italiana"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About us – matha"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ইতালিতে হিন্দুধর্ম সংক্রান্ত মিডিয়া রয়েছে। Centro Studi Bhaktivedanta- Center in Italy for study of Vaishnava history and philosophy ওয়েব্যাক মেশিনে আর্কাইভকৃত ১৯ ফেব্রুয়ারি ২০১৮ তারিখে Italy's Hindu Controversy
খর পানি

খর পানি বা খর জল (ইংরেজি: Hard water) বলতে এমন পানিকে বোঝায়, যাতে কিছু বিশেষ খনিজের অধিক পরিমাণে দ্রবীভূত আয়ন থাকে, বিশেষ করে ক্যালসিয়াম ও ম্যাগনেসিয়াম আয়ন থাকে, যার কারণে পানিতে সাবান মিশ্রিত করলে এতে ফেনা হতে চায় না, বরং গাদ উৎপন্ন হয়। পানির খরতাকে দুইটি শ্রেণীতে বিভক্ত করা যায় - স্থায়ী ও অস্থায়ী। পানির অস্থায়ী খরতাকে ফুটিয়ে দূর করা সম্ভব। অস্থায়ী খর পানি ফোটালে ক্যালসিয়াম বাইকার্বোনেট লবণগুলি বিযোজিত হয়ে ক্যালসিয়াম কার্বনেট অবক্ষিপ্ত হয় ও পাত্রের গায়ে চুনা-আস্তর সৃষ্টি করে। অন্যদিকে স্থায়ী খরতাকে পানি ফুটিয়ে দূর করা সম্ভব নয়। এর পরিবর্তে একটি আয়ন-হস্তান্তর রজন ব্যবহার করতে হয়। রজনটি অস্থায়ী খরতাও দূর করতে পারে। যখন পানি চুনাপাথর, চক বা জিপসামের মজুদের মধ্য দিয়ে অনুস্রাবিত হয় বা চুঁইয়ে বের হয়, তখন খর পানির সৃষ্টি হয়। ঐসব মজুদ মূলত ক্যালসিয়াম ও ম্যাগনেসিয়ামের কার্বোনেট, বাইকার্বোনেট ও সালফেট নিয়ে গঠিত। সুপেয় খর পানি স্বাস্থ্যের জন্য সামান্য উপকারী হতে পারে। তবে শিল্পখাতে এটি সংকটজনক সমস্যার সৃষ্টি করতে পারে, যেখানে পানির খরতার কারণে জলস্ফোটক যন্ত্র বা বয়লার, শীতলীকারক বুরূজ (কুলিং টাওয়ার) ও অন্যান্য পানি ব্যবহারকারী যন্ত্রপাতি ভেঙে যেতে পারে; তাই সেগুলিতে পানির খরতা সর্বক্ষণ কড়া নজরদারিতে রাখা হয়। গৃহস্থালি পরিবেশে সাবান পানিতে ঝাঁকালে যদি ফেনা না ওঠে, পানির কেটলিতে ও পানির উত্তাপকে (হিটার) যদি চুনা-আস্তর জমে, তাহলে সেই পানি যে খর, সে ব্যাপারটি নির্দেশ করে। যেসব স্থানে পানির খরতা একটি সমস্যা, সেখানে সাধারণত পানির মৃদুকরণের মাধ্যমে খর পানির বিরূপ প্রভাব হ্রাস করা হয়। মৃদু পানি পানি মৃদুকরণ কলুষণ পানি বিশুদ্ধকরণ পানির গুণমান পানি শোধন "Hard water"। National Groundwater Association। সংগ্রহের তারিখ ২৮ জুন ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) World Health Organization Hardness in Drinking-Water ওয়েব্যাক মেশিনে আর্কাইভকৃত ৫ নভেম্বর ২০২১ তারিখে, 2003 "Langelier Saturation Index (LSI) Calculato"। Akzo Nobel। ৩০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Water hardness unit converter"। ৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "UK Hard Water Map"। ২০১৮-০১-১৩ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Describes a procedure for determining the hardness of water using EDTA with Eriochrome indicator
ম্যাকন গ্রন্থাগার

ম্যাকন গ্রন্থাগার ব্রুকলিন গ্রন্থাগারের একটি শাখা, যা নিউ ইয়র্ক শহরে ব্রুকলিনের বেডফোর্ড-স্টুয়েভেসেন্ট এলাকায় অবস্থিত। ১৯০৭ সালে খোলা শাখাটি ছিল বরোর ১১ তম কার্নেগি গ্রন্থাগার । রিচার্ড এ. ওয়াকার ম্যাকন নিওক্লাসিক্যাল আর্কিটেকচার শৈলীতে নকশা প্রণয়ন করেছেন এবং গ্রন্থাগারটি লাল ইট এবং চুনাপাথরের ছাঁট দিয়ে তৈরি করা হয়েছে এটি তৈরিতে ব্যায় $ ৯৩,৪৮১ (২০২০-এর মান অনুযায়ী $ ১,৯০০,০০০ এর সমতুল্য) ব্যয়ে স্লেট ছাদ দিয়ে নির্মিত হয়েছিল। ১৯৪০, ১৯৭০ এবং ২০০০-এর দশকে গ্রন্থাগার টি বড় সংস্কার ও মেরামত করা হয়েছিল।পরিবর্তন সত্ত্বেও, গ্রন্থাগারটির উদ্বোধনে উপস্থিত নকশা উপাদানগুলি রয়ে গেছে, যার মধ্যে রয়েছে কিছু বইয়ের তাক, গার্ডরেল এবং কাঠের প্যানেলিং। ম্যাকন গ্রন্থাগারের আফ্রিকান আমেরিকান ঐতিহ্য কেন্দ্র রয়েছে । ব্রুকলিনের বেডফোর্ড-স্টুয়েভেসেন্টে অবস্থিত, ম্যাকন গ্রন্থাগার ছিল একাদশ কার্নেগী লাইব্রেরি - ব্যবসায়ী এবং মানবহিতৈষী এন্ড্রু কানের্গির অনুদানে নির্মিত গ্রন্থাগারগুলি ব্রুকলিন পাবলিক লাইব্রেরি সিস্টেমের অংশ হিসাবে নির্মিত হয়েছিল। $ ৯৩,৪৮১ (বিল্ডিং এবং এর আসবাবপত্রের জন্য $ ৭১,৪৮১ এবং সাইটের জন্য অতিরিক্ত $ ২২,০), গ্রন্থাগারটি ওয়াকার অ্যান্ড মরিস এর রিচার্ড এ ওয়াকার দ্বারা ডিজাইন করা হয়েছিল এবং ১৯০৭ সালে ম্যাকন স্ট্রিট এবং লুইস অ্যাভিনিউয়ের সংযোগস্থলে একটি কোণার লটে নির্মিত হয়েছিল। "Macon Branch Library Is Formally Opened"। The Brooklyn Daily Eagle। জুলাই ১৬, ১৯০৭। পৃষ্ঠা 17। সংগ্রহের তারিখ নভেম্বর ৭, ২০১৬ – Newspapers.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Brooklyn Carnegie Libraries: Macon Branch"। Historic Districts Council। ২০১৬। সেপ্টেম্বর ১৬, ২০১৬ তারিখে মূল থেকে আর্কাইভ করা। সংগ্রহের তারিখ নভেম্বর ৭, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; di নামের সূত্রটির জন্য কোন লেখা প্রদান করা হয়নি Macon Library at Brooklyn Public Library
ইতালীয় হিন্দু ইউনিয়ন

ইতালীয় হিন্দু ইউনিয়ন (ইতালীয়: Unione Induista Italiana, UII) বা সনাতন ধর্ম সংঘ হলো একটি ধর্মীয় সংস্থা যা ইতালিতে বসবাসকারী সমস্ত হিন্দুদের প্রতিনিধিত্ব করে যারা নিজেদের আদর্শ মূল্যবোধে স্বীকৃতি দেয়। এটি হিন্দু সংস্কৃতি ও ধর্মের সুরক্ষা, সমন্বয়, অনুশীলন এবং অধ্যয়নের জন্য তৈরি করা হয়েছিল। সংগঠনটি মঠ এবং মন্দির প্রতিষ্ঠা করেছে এবং অভিবাসী সম্প্রদায়ের সাথে অনেক কাজ করেছে। এটি হাসপাতাল, স্কুল এবং কারাগারে অনেক উদ্যোগে অংশগ্রহণ করেছে; অনেক সম্মেলন এবং সম্মেলন সংগঠিত; নেতৃস্থানীয় ইতালীয় একাডেমিগুলির সাথে ইতিবাচক অংশীদারিত্ব প্রতিষ্ঠা করেছে। ১৯৯৬ সালে, স্বামী যোগানন্দ গিরির নেতৃত্বে এবং রোমে ভারতীয় দূতাবাসের সহযোগিতায় সংগঠনটি প্রতিষ্ঠিত হয়েছিল। সংগঠনটির অন্যতম লক্ষ্য হল ইতালিতে হিন্দুধর্মের উপস্থিতি তুলে ধরা এবং সকল হিন্দু সম্প্রদায়কে একত্রিত এবং সহযোগিতা, বিনিময় এবং বন্ধুত্বের মাধ্যমে সাধারণভাবে হিন্দু আধ্যাত্মিকতা, সংস্কৃতি, শিল্প এবং জ্ঞান ছড়িয়ে দেওয়ার জন্য একসাথে কাজ করা। এছাড়া: ইতালিতে হিন্দুদের নিরাপত্তা: UII ইতালিতে সমস্ত হিন্দুদের অধিকার রক্ষা করে ; সাধারণভাবে, এটি প্রাতিষ্ঠানিক হোক বা না হোক, যেকোনো স্থানে তাদের নৈতিক ও বস্তুগত স্বার্থ রক্ষা ও প্রতিনিধিত্বের ব্যবস্থা করে। মিশ্রণ: ইন্টিগ্রেশন প্রক্রিয়ার পক্ষে। এটি পেশা, ভাষা, বোঝার নিয়ম এবং ইতালীয় সংস্কৃতির ক্ষেত্রে সমস্যাগুলি মোকাবেলা করতে সহায়তা করে। শিক্ষা এবং সংস্কৃতি: একটি নৈতিক এবং সামাজিক দায়বদ্ধতা হিসাবে শিক্ষামূলক এবং প্রশিক্ষণ প্রকল্পগুলিকে প্রচার করে। এটি অহিংসা এবং সমতার স্বীকৃতি শিক্ষাকে সমর্থন করে। ঐতিহ্যের প্রতিরক্ষা: সংগঠনটি নতুন প্রবণতা এবং ভুল উপস্থাপনা থেকে হিন্দু ধর্মের সত্যতা রক্ষা করে। যোগের অনুশীলনকে তার প্রকৃত তপস্বী মূল্যে ছড়িয়ে দিন। ২০০৭ সালে সমিতি, যা ইতালির ১ লাখ ১৫ হাজার হিন্দুর একটি বড় অংশের প্রতিনিধিত্ব করে। ২০১২ সালে ইতালীয় সংবিধানের অনুচ্ছেদ ৮ অনুসারে ইতালীয় সরকারের সাথে একটি চুক্তি স্বাক্ষর করে (যা ধর্মীয় সংখ্যালঘুদের সাথে সম্পর্ক নিয়ন্ত্রণ করে) এবং চুক্তিটি আইনে পরিণত হয়। "Who we are"। Induismo (ইংরেজি ভাষায়)। সংগ্রহের তারিখ ২০২২-১২-২৫।  "L'Unione Induista Italiana e i centri affiliati | Le Religioni in Italia"। Cesnur.com। সংগ্রহের তারিখ ২০১৯-০৭-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (পিডিএফ) https://web.archive.org/web/20071129184319/http://www.db.caritas.glauco.it/caritastest/informiamoci/Riviste_e_pubblicazioni/Sussidi2007/Libri/dossierimmigrazione2007/materiale/panorama_multireligioso.pdf। ২০০৭-১১-২৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০৭-২৩।  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Governo Italiano - Le intese con le confessioni religiose"। Presidenza.governo.it। ২০১৬-০৬-২৮। সংগ্রহের তারিখ ২০১৯-০৭-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "*** Normattiva ***" (ইতালীয় ভাষায়)। Normattiva.it। ২০১৩-০১-১৭। সংগ্রহের তারিখ ২০১৯-০৭-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ইতালীয় হিন্দু ইউনিয়ন সংক্রান্ত মিডিয়া রয়েছে। Official website
সামসুন

সামসুন উত্তর তুরস্কের সামসুন প্রদেশের (সামসুন ইল) রাজধানী। এটির ঐতিহাসিক গ্রিক নাম সাম্পসোউনতা (গ্রিক: Σαμψούντα) ও আমিসুস (Αμισός)। এটি কৃষ্ণ সাগরের দক্ষিণ উপকূলের বৃহত্তম নগরী। শহরটী কিজিল ও ইয়েশিল নদীগুলির ব-দ্বীপগুলির মধ্যবর্তী স্থানে অবস্থিত। ২০২১ সালে এখানে ৭ লক্ষ ১০ হাজার লোকের বাস ছিল। ১৯১৯ সালের ১৯শে মে মুস্তাফা কেমাল (কামাল আতাতুর্ক) সামসুন পদার্পণ করেন ও সেখানে জাতীয় প্রতিরোধের সূচনা করেন। এভাবে সামসুনে তুর্কি স্বাধীনতা যুদ্ধের সূচনা ঘটে এবং ১৯২৩ সালে এর সূত্র ধরে তুরস্ক প্রজাতন্ত্র প্রতিষ্ঠিত হয়। আধুনিক সামসুন নগরীর কিছু উত্তর-পশ্চিমে একটি শৈলান্তরীপের উপরে খ্রিস্টপূর্ব ৭ম শতকে আমিসুস নগরীটি প্রতিষ্ঠা করা হয়। এটি সিনোপ শহরের পরে কৃষ্ণ সাগরের সবচেয়ে সমৃদ্ধ মিলেসীয় উপনিবেশ ছিল। গ্রিক সেনাপতি আলেকজান্ডার ৪র্থ শতকে আনাতোলিয়া বিজয় করলে আমিসুস পোন্তুসের রাজাদের অধীনে চলে আসে এবং এর সমৃদ্ধি অব্যাহত থাকে। রোমানরা ৭১ খ্রিস্টপূর্বাব্দে শহরটি দখল করলে শহরের প্রতিরক্ষা বাহিনী নিজেরাই এটিকে পুড়িয়ে ধ্বংস করে দেয়। বাইজেন্টীয় রোমান সাম্রাজ্যের সময় এটি আমিসোস নামে পরিচিত ছিল। ১২শ শতকের দ্বিতীয়ার্ধে সেলজুক তুর্কিরা শহরটি বিজয় করে এর নাম সামসুন রাখে। সেলজুক শাসনামলে শহরটি ইউরোপ ও মধ্য এশিয়ার মধ্যকার বাণিজ্যে সিনোপকে ছাড়িয়ে যায়। ইতালির জেনোয়া শহরের বণিকদের এক বৃহৎ বাণিজ্যকুঠি স্থাপিত হয় সেখানে। ১৪শ শতকের শেষে উসমানীয় সুলতান ১ম বায়েজিদ শহরটি বিজয় করেন। তবে ১৪০২ সালে তৈমুর লংয়ের সাথে উসমানীয়দের হারের পর সেটি তুর্কমেন কান্দার রাজ্যের অংশে পরিণত হয়। ১৪২৫ সালে উসমানীয় শহরটি পুনর্বিজয় করার আগে জেনোয়া থেকে আগত অভিবাসীরা শহরটি পুড়িয়ে দেয়। আধুনিক সামসুন নগরীটির পূর্ব থেকে পশ্চিমে একটি প্রশস্ত রাজসড়ক চলে গিয়েছে, যার দুপাশে রয়েছে সরকারি কার্যালয়, হোটেল ও দোকানের সমাহার। শহরটি একটি উর্বর কৃষি অঞ্চলে অবস্থিত এবং মধ্য কৃষ্ণ সাগর উপকূলের একটি প্রধান বাণিজ্যকেন্দ্র। পাশের বাফরা জেলাতে (বাফরা ইলচে) তামাক চাষ অঞ্চল এবং কৃষ্ণ সাগরের আধুনিক জাহাজের প্রচলন হবার সাথে সাথে ১৯শ শতকের শেষভাগে শহরটি অর্থনৈতিক বিকাশ হয়। শহরের পোতাশ্রয়টি সুরক্ষিত ও আধুনিক এবং ১৯৬০-এর দশকে এর সম্প্রসারণ সাধন করা হয়। ফলে এটি কৃষ্ণ সাগরের উপকূলে তুরস্কের বৃহত্তম বন্দরে পরিণত হয়। এখান থেকে পশ্চাতের কৃষি অঞ্চল থেকে আগত তুলা ও তামাকের পাশাপাশি শহরের কারখানায় উৎপাদিত সিগারেট, সার ও বস্ত্র রপ্তানি করা হয়। সামসুন অভ্যন্তরীণ আনাতোলিয়া থেকে আগত একটি রেলপথের অন্তিম স্টেশন। এই রেলপথ ধরে দিভরিই থেকে লোহার আকরিক নিয়ে আসা হয়। শহর থেকে বিমানপথে আংকারা ও ইস্তাম্বুলের যোগাযোগ আছে এবং সড়কপথে আংকারা ও সিভাসের সংযোগ আছে। এখানে ১৯৭৫ সালে একটি বিশ্ববিদ্যালয় প্রতিষ্ঠা করা হয়, যার নাম ওন্দোকুজ মাইস (১৯শে মে) বিশ্ববিদ্যালয়। এখানে বেশকিছু হাসপাতাল, তিনটি বড় বিপণীকেন্দ্র, সামসুনস্পোর ফুটবল ক্লাব, একটি গীতিনাট্যশালা ও একটি বৃহৎ, আধুনিক শিল্পোৎপাদন এলাকা আছে। "İlçe ilçe nüfus istatistikleri" [County district population statistics]। www.haberturk.com (Turkish ভাষায়)। ২০২১-০২-০৫। সংগ্রহের তারিখ ২০২২-০১-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Özgören, Aydın (২০১৯)। La question du Pont-Euxin। Türk Tarih Kurumu। পৃষ্ঠা 135। আইএসবিএন 978-975-16-3633-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আল-জা'দি

আল-জাদী ( আরবি: الجعدي ) হল একটি উপ-জেলা যা ইয়েমেনের তাইজ গভর্নরেটের আত-তাইজিয়া জেলায় অবস্থিত।২০০৪ সালের আদমশুমারি অনুসারে আল-জাদীর জনসংখ্যা ১৮৩৮ জন। "الدليل الشامل - محافظة تعز - مديرية التعزية"। www.yemenna.com। সংগ্রহের তারিখ ২০২০-০২-২৮।  Taiz, census final results 2004 "At Ta'iziyah - ActivityInfo"। www.activityinfo.org। ২০২০-০২-২৮ তারিখে মূল থেকে আর্কাইভ করা। সংগ্রহের তারিখ ২০২০-০২-২৮।
আল-জাফিরাহ

আল-জাফিরাহ ( আরবি: الجعافرة ) হল একটি উপ-জেলা যা ইয়েমেনের তাইজ গভর্নরেটের আত-তাইজিয়া জেলায় অবস্থিত। ২০০৪ সালের আদমশুমারি অনুসারে আল-জাদীর জনসংখ্যা ৩০০৩ জন। "الدليل الشامل - محافظة إب - مديرية حبيش"। yemenna। ২০২০-০৬-২৭। Archived from the original on ২০১৯-১১-২১। সংগ্রহের তারিখ ২০২২-১২-০২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Yemen - Subnational Administrative Boundaries - Humanitarian Data Exchange"। data.humdata.org (ইংরেজি ভাষায়)। সংগ্রহের তারিখ ২০২২-১১-২৯।  Ibb, census final results 2004
অম্বিকাগঞ্জ কলেজ

অম্বিকাগঞ্জ কলেজ বাংলাদেশের ময়মনসিংহ সদর উপজেলার পরানগঞ্জ ইউনিয়নে অবস্থিত একটি উচ্চশিক্ষা প্রতিষ্ঠান। কলেজটি ১৯৯৪ সালে প্রতিষ্ঠিত হয়। স্বাধীনতার পূর্বে ময়মনসিংহ সদর উপজেলা চরাঞ্চলে কোন কলেজ ছিল না। ছেলে মেয়েদের উচ্চ শিক্ষায় শিক্ষিত করার লক্ষ্যে ১৯৯৪ সালে একটি স্বাতন্ত্র কলেজ প্রতিষ্ঠার উদ্যোগ নেয়া হয়। অম্বিকাগঞ্জ কলেজ ময়মনসিংহ সদর উপজেলার পরানগঞ্জ ইউনিয়নের অম্বিকাগঞ্জ বাজারে অবস্থিত। পুরাতন ব্রহ্মপুত্র নদের অদূরে এটি প্রতিষ্ঠিত হয়েছে। প্রয়াত বীর মুক্তিযোদ্ধা আব্দুল জলিল চেয়ারম্যানের প্রচেষ্টায় ৪ একর ২২শতাংশ জমির উপর প্রতিষ্ঠানটি গড়ে উঠেছে। মানবিক ব্যবসায় শিক্ষা বাংলা ইংরেজি আইসিটি সমাজকর্ম পৌরনীতি ও সুশাসন ইতিহাস ইসলামের ইতিহাস ও সংস্কৃতি ইসলাম শিক্ষা ভূগোল অর্থনীতি হিসাব বিজ্ঞান ব্যবস্থাপনা উৎপাদন ব্যবস্থাপনা ও বিপণন প্রতিষ্ঠাকালীন থেকে শুরু করে ২০১২ খ্রিষ্টাব্দ পর্যন্ত নির্দিষ্ট কোন পোশাক ছিল না। ২০১২ খ্রিষ্টাব্দে কলেজ কর্তৃপক্ষ নির্ধারিত ইউনিফর্ম বাধ্যতামূলক করে। ছাত্রদের সাদা রঙের শার্ট, কালো রঙের প্যান্ট এবং কালো রঙের জুতা পরা বাধ্যতামূলক। কলেজে অধ্যয়নরত ছাত্রদের জন্য সাদা রঙের শার্ট, কালো রঙের প্যান্ট এবং কালো রঙের জুতা নির্ধারিত। সিরতা স্কুল এন্ড কলেজ আলমগীর মুনসুর মিন্টু কলেজ ময়মনসিংহ মহাবিদ্যালয় https://ambikaganjcollege.edu.bd/home/principals-speech/
আল-হিজরা, মাসওয়ারাহ

আল-হিজরা (মাসওয়ারাহ) হল একটি গ্রাম যা আল বায়দা গভর্নরেটের মাসওয়ারা জেলায় অবস্থিত। ইয়েমেনে সরকার কর্তৃক করা ২০০৪ সালের আদমশুমারি অনুসারে, গ্রামের জনসংখ্যা ৩৭ জন।
আল-হায়রাহ

আল- হায়রাহ ( আরবি: الحيرة ) হলো একটি উপ-জেলা যা ইয়েমেনের 'আমরান গভর্নরেটের আত-তাইযিয়াহ জেলায় অবস্থিত। ২০০৪ সালের আদমশুমারি অনুসারে আল- হায়রাহ জনসংখ্যা ৩৩৬০ জন। "الدليل الشامل -محافظة عمران -مديرية حرف سفيان-عزلة الحيرة"। yemenna। Archived from the original on ২১ নভেম্বর ২০১৯। সংগ্রহের তারিখ ৩১ ডিসেম্বর ২০২২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) ِAmran, census final results 2004 "Yemen - Administrative Boundaries - Humanitarian Data Exchange"। data.humdata.org (ইংরেজি ভাষায়)। সংগ্রহের তারিখ ২০২০-০৫-২৮।
আল-হাইমাহ আস-সুফলা

আল-হাইমাহ আস-সুফলা ( আরবি: الحيمة السفلى ) হল একটি উপ-জেলা যা ইয়েমেনের তাইজ গভর্নরেটের আত-তাইজিয়া জেলায় অবস্থিত। ২০০৪ সালের আদমশুমারি অনুসারে আল-হাইমাহ আস-সুফলা শহরের জনসংখ্যা ৮৩০০ জন। "الدليل الشامل - محافظة تعز - مديرية التعزية"। www.yemenna.com। সংগ্রহের তারিখ ২০২০-০২-২৮।  Taiz, census final results 2004 "At Ta'iziyah - ActivityInfo"। www.activityinfo.org। ২০২০-০২-২৮ তারিখে মূল থেকে আর্কাইভ করা। সংগ্রহের তারিখ ২০২০-০২-২৮।